BBC Radio Jèrri

BBC Radio Jèrri est la stâtion d'radio d'la BBC en Jèrri. Ses frétchenches sont 88.8 FM et 1026 AM. Auprès d's années dé d'bat entouor tchi manniéthe dé radio qu'nou dévthait aver en Jèrri – îndépendent et conmèrcial, ou d'la BBC – la stâtion fut êtablyie au Rouoge Bouoillon et êmînt san preunmié progranme lé 15 dé Mar 1982. La stâtion r'muit dans la Rue d'la Pathade en 1994.

Quand l's Êtats d'Jèrri sont à siégi, lus d'bats sont transmîns sus la frétchenche AM.

Lé Lundi au matîn y'a du Jèrriais dans l'progranme, et l'Sanm'di y'a la Lettre Jèrriaise, un p'tit progranme entchiéthement en Jèrriais tch'est un discours par un Jèrriais ou eune Jèrriaise sus un thème d'lus chouaix.

 Lian hors 
 BBC Radio Jèrri

Catégorie:Jèrri